Mestská časť Košice – Staré Mesto, Hviezdoslavova č. 7, 040 34 Košice

V Y H O D N O T E N I E 

projektu  9. ročníka  „Plaveckých pretekov základných škôl MČ Košice-Staré Mesto“
jednotlivcov a zmiešaných štafiet o pohár MČ Košice – Staré Mesto

Určené:		rokovaniu Miestneho zastupiteľstva mestskej časti Košice–Staré Mesto 
dňa 12.03.2012

Predkladá:		Terézia Leškaničová,
			predsedníčka Komisie školstva, mládeže a športu

Spracovala:		Bc. Jana Fáberová,
			Tajomníčka Komisie školstva, mládeže a športu

Návrh na uznesenie:

Miestne zastupiteľstvo mestskej časti Košice – Staré Mesto

b e r i e   n a   v e d o m i e

vyhodnotenie projektu 9. ročníka plaveckých pretekov základných škôl MČ Košice-Staré Mesto jednotlivcov a zmiešaných štafiet o pohár MČ Košice – Staré Mesto v predloženom znení.

V Y H O D N O T E N I E 

projektu  9. ročníka „ Plaveckých pretekov základných škôl MČ Košice-Staré Mesto“
jednotlivcov a zmiešaných štafiet o pohár MČ Košice – Staré Mesto

	S radosťou možno konštatovať, že  9. ročníka plaveckých pretekov pod dohľadom odborníkov, ktorých účelom bolo podporovať plaveckú negramotnosť a vzťah detí k plávaniu, sa zúčastnilo 5 základných škôl z MČ Košice-Staré Mesto, čo prispelo ku kvalitnej úrovni.   
	V deťoch sa prebudil zdravý lokálpatriotizmus voči sebe i voči svojej škole a srdnato bojovali o prestíž vlastnú i svojej školy. Preteky mali veľmi dobrú úroveň, ktorú svojou odbornosťou podčiarkli aj výborní rozhodcovia pod vedením Tomáša Bábelu. Veríme, že prinesú dobrú odozvu aj medzi ostatné deti, ktoré sa ich nezúčastnili a v budúcom ročníku bude o to väčšia konkurencia, čo ešte viac zdramatizuje a zvýši úroveň celého podujatia. 
	Preteky sa konali dňa 25. októbra 2012 od 9.00 – 13.00 hod.. Slávnostné vyhodnotenie a odovzdávanie cien bolo vykonané na mieste  po overení výsledkov zástupcami MČ Košice – Staré Mesto. Miestom konania bola Mestská krytá plaváreň, ul. Protifašistických bojovníkov č. 4, Košice.
Pretekov sa zúčastnili výbery 5 základných škôl z mestskej časti Košice – Staré Mesto, a to ZŠ Kuzmányho 6, ZŠ Park Angelinum 8,  ZŠ Masarykova 19/A, ZŠ, Nám. Laca Novomeského 2 a taktiež aj Spojená škola, Vojenská 13. Výber tvorilo 5 chlapcov a 5 dievčat za každú súťažiacu školu (spoločné miešané družstvo). Podmienkou bolo, že nesmeli byť registrovaní v Slovenskej plaveckej federácii a v Slovenskom zväze vodného póla, čo aj bolo splnené. Hlavným  rozhodcom bol  Tomáš Bábela, ostatných rozhodcov určil hlavný rozhodca.
Účastníci pretekov mali možnosť do 10 minút po skončení pretekov v prípade nejakého problému podať protest, ale žiadny nebol zaregistrovaný, čo tiež svedčí o vysokej úrovni v oblasti fair play. 
Projekt bol financovaný z rozpočtu MČ Košice-Staré Mesto s celkovým nákladom 715,07 €. Finančné prostriedky boli použité na: 
-	darčekové poukážky ako cena pre školu – 240 €
-	odmeny pre rozhodcov a moderátora – 240 €
-	poháre a medaile pre všetky zúčastnené školy -170,72 €
-	občerstvenie pre účastníkov /čokoláda, keks, minerálka/ – 64,35 € 

Výsledné poradie:
1.	miesto – Základná škola S. Máraiho, Kuzmányho 6
2.	miesto – Základná škola, Park Angelinum 8
3.	miesto – Základná škola, L. Novomeského 2
4.	miesto – Základná škola, Masarykova 19/A
5.	miesto – Spojená škola, Vojenská 13